Sand River Conservancy - Wagon House | LekkeSlaap
Vanaf R3 117 per nag (vir 12 persone)
Sand River Conservancy is aan die voet van die Bontberge, sowat 230 km vanaf Kaapstad. Dis aan die rand van die Tankwa Karoo met plantegroei wat wisselvan gras tot vetplante. Die land is vroeër as winterweiding vir skape gebruik, maar word tans as 'n bewarea bestuur om die veld te rehabiliteer.
Let daarop dat besprekings wat op die inklokdag gemaak word nie aanvaar word nie.
Wagon House bied basiese verblyf in slaapsale vir 12 gaste. Daar is 'n dubbelbed, 5 stapelbeddens en 2 moderne badkamers waarvan 1 rolstoelvriendelik is. Die kombuisie is vir selfsorg toegerus met 'n gasstoof en 'n yskas-vrieskas. Daar is ook 'n ontbyttoonbank en 'n piekniektafel. Buite is 'n groot braai-area en 'n plonspoel.
Die eenheid het elektriese beligting en 'n internetverbinding. Daar is voldoende elektrisiteit om toestelle soos skootrekenaars en kameras te laai. Beddegoed, handdoeke en vuurmaakhout word voorsien.
Let asb. daarop dat daar grondpaaie op pad na Wagon House is. Gaste wat by Sand River bly benodig 'n hoë voertuig aangesien die pad nie vir 'n gewone sedanvoertuig geskik is nie. Gaste sal gevra word om 'n vrywaringsvorm te teken wanneer hulle die perseel vir die eerste keer betree.